Document ID: 31985R2591

31985R2591
L 247/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2591/85 НА КОМИСИЯТА
от 13 септември 1985 година
за изменение на Регламент (ЕИО) № 1351/72 за признаване на групи от хмелопроизводители
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 1696/71 на Съвета от 26 юли 1971 г. за общата организация на пазара на хмел (1), последно изменен с Акта за присъединяване на Гърция, и по-специално член 7, параграф 5 от него,
като има предвид, че Регламент (ЕИО) № 1351/72 на Комисията (2), последно изменен с Регламент (ЕИО) № 2564/77 (3), определя условията, при които признаването може да бъде предоставено на или отнето от група производители или съюз от признати групи производители от държавите-членки;
като има предвид, че в случаите, когато помощ за производство се отпуска на признати групи производители, те могат да бъдат използвани за схеми, целящи стабилизирането на пазара; като има предвид, че държавите-членки трябва да наблюдават усвояването на помощ от страна на признатите групи производители като се вземат предвид възложените им задачи; като има предвид, че следва да бъде предвидена разпоредба за възстановяване на изплатената помощ, когато се установи, че тя не е била използвана в съответствие с условията, посочени в Регламент (ЕИО) № 1696/71;
като има предвид, че мерките, предвидени в настоящия регламент, са в съответствие със становището на Управителния комитет по хмела,
ПРИЕ НАСТОЯЩИЯ РЕГЛАМЕНТ:
Член 1
Член 4, параграф 3 от Регламент (ЕИО) № 1351/72 се заменя със следното:
„3. Държавите-членки упражняват постоянен надзор за спазването на условията за тяхното признаване и над управлението на всяка отпусната помощ.
В случай на управление на помощта, несъвместимо с член 7, параграф 1 от Регламент (ЕИО) № 1696/71, и по-специално с целта на мерките, към които се прави препратка в буква д), второ тире от него, държавите-членки вземат нужните мерки, за да възстановят сумите, усвоени от съответните признати групи на производители.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 септември 1985 година.

Labels: 17
6